stanford-oval/wikipedia huggingface dataset:
บ๊อบ เดอะ บิวเดอร์

| บ๊อบ เดอะ บิวเดอร์ |
| --- | --- |

ประเภท: แอนิเมชันสำหรับเด็ก
สร้างโดย: Keith Chapman
กำกับโดย: Steven Feldman, Fred Holmes, Brian Mack, Liz Whitaker (Ep 1) Sarah Ball Brian Little
เสียงของ: Neil Morrissey Rob Rackstraw Kate Harbour Rupert Degas Colin McFarlane Maria Darling Emma Tate Stephen White June Whitfield Wayne Forester Greg Proops Lee Ingleby Joanne Froggatt Blake Harrison Steven Kynman
ผู้ประพันธ์ดนตรีแก่นเรื่อง: Paul K. Joyce
ประเทศแหล่งกำเนิด:  สหราชอาณาจักร
ภาษาต้นฉบับ: อังกฤษ
จำนวนซีรีส์: 21
จำนวนตอน: 380 (รายชื่อตอน)
การผลิต
ผู้อำนวยการผลิต: Kate Fawkes Theresa Plummer-Andrews Peter Curtis
ผู้อำนวยการสร้าง: Jackie Cockle
ผู้ลำดับภาพ: Alex McNeel
กล้อง: Single camera (1998), Multi-camera (2004–2011)
บริษัทผู้ผลิต: Hot Animation HiT Entertainment BBC Television
ออกอากาศ
เครือข่าย: BBC
ออกอากาศ: 28 พฤศจิกายน ค.ศ. 2542 (2542-11-28) – 8 ตุลาคม ค.ศ. 2554 (2554-10-08) (ชุดเดิม)  1 กันยายน ค.ศ. 2558 (2558-09-01) – 30 ธันวาคม ค.ศ. 2561 (2561-12-30) (รีบูต)
บ๊อบ เดอะ บิวเดอร์ (อังกฤษ: Bob the Builder) เป็นการ์ตูนสำหรับเด็กจากประเทศอังกฤษ กำกับโดยเคธ แชปแมน (ผู้สร้างพาวพาโทรล ซึ่งออกอากาศทางนิคจูเนียร์) ในรุ่นแรกเป็นหนังสตอปโมชัน โดยหลังจากนั้งจึงใช้ CGI ในตอนย่อยเรื่อง Ready, Steady, Build! เจ้าของบริษับ๊อบ เดอะ บิวเดอร์ และโทมัสแอนด์เฟรนด์ ริษัทผู้ผลิตของเล่นในสหรัฐอเมริกาแมทเทลในราคา 680 ล้านดอลลาร์
โดยในแต่ละตอน บ๊อบกับกลุ่มจะช่วยปรับปรุง, ก่อสร้าง และซ่อมแซมสิ่งของและสิ่งก่อสร้าง วลีติดปากของบ๊อบคือ "เราซ่อมได้ไหม?" โดยที่ตัวละครอื่นตอบว่า "ได้อยู่แล้ว!" และวลีนี้เป็นเพลงเปิดของการ์ตูนเรื่องนี้อีกด้วย
ในประเทศไทยออกอากาศทาง RAMA และ Disney Junior
ซีรีส์รีบูตฉายรอบปฐมทัศน์ในสหราชอาณาจักรทางแชนแนลไฟฟ์เมื่อวันที่ 1 กันยายน พ.ศ. 2558 และอีกสองเดือนต่อมาในสหรัฐทางพีบีเอสคิดส์วันที่ 12 พฤศจิกายน
การเผยแพร่

บ๊อบ เดอะ บิวเดอร์ ได้มีการเผยแพร่กว่า 30 ภาษาเช่นอังกฤษ ฝรั่งเศส สเปน เยอรมัน อิตาลี ดัตช์ ฮิบรู ฮินดี ไทย และภาษาอื่นๆรายการนี้เผยแพร่ทาง CBeebies ในช่อง BBC ของสหราชอาณาจักร
ส่วนรุ่นอเมริกาเหนือได้เปลื่ยนเสียงพากษ์ให้เป็นแบบอเมริกันเช่น ใช้คำว่า"ซอกเกอร์" แทนคำว่า "ฟุตบอล" เพื่อไม่ให้สับสนกับกีฬากริดไอเอิร์นฟุตบอล
ในขณะที่ญี่ปุ่น มีการรายงานว่าบ๊อบสมควรที่จะมีห้านิ้วแทนที่จะเป็นสี่นิ้ว เพราะในการฝึกที่จะเป็นยากูซ่านั้น ทุกคนจะต้องตัดนิ้วก้อยออก โดยความเป็นจริงแล้ว รายการนี่ไม่ได้มีการเปลี่ยนแปลงฉาก เหมือนกับโปสแมน แพต และเดอะซิมป์สันส์
ผลงาน > สตูดิโอ

| ชื่อ | รายละเอียด | ตำแหน่งในชาร์ต> AUS  | ตำแหน่งในชาร์ต> IRE  | ตำแหน่งในชาร์ต> NZ  | ตำแหน่งในชาร์ต> UK  | Certifications (sales threshold) |  |  |  |
| --- | --- | --- | --- | --- | --- | --- | --- | --- | --- |
| Bob the Builder: The Album |  Release date: 3 October 2001  Label: BBC Records  Formats: CD | 1 | 59 | 32 | 4 |  AUS: 2× Platinum  UK: Gold |  |  |  |
| Never Mind the Breeze Blocks |  Release date: 8 December 2008  Label: Universal Music Group  Formats: CD, music download | — | — | — | 87 |  |  |  |  |
"—" denotes releases that did not chart
ผลงาน > เดี่ยว

| ปี | เดี่ยว | ตำแหน่งในชาร์ต> AUS  | ตำแหน่งในชาร์ต> IRE  | ตำแหน่งในชาร์ต> UK  | Certifications (sales threshold) | อัลบั้ม |  |  |  |
| --- | --- | --- | --- | --- | --- | --- | --- | --- | --- |
| 2000 | "Can We Fix It?" | 1 | 3 | 1 |  AUS: 2× Platinum  UK: Gold | Bob the Builder: The Album |  |  |  |
| 2001 | "Mambo No. 5" | 2 | 4 | 1 |  AUS: Platinum  UK: Gold | Bob the Builder: The Album |  |  |  |
| 2008 | "Big Fish Little Fish" | — | — | 81 | Never Mind the Breeze Blocks |  |  |  |  |
"—" denotes releases that did not chart
แหล่งข้อมูลอื่น

ช่อง
Bob The Builder on ABC 4 Kids
Bob The Builder on CBeebies
Bob The Builder On Česká Televize
Bob The Builder on Nick Jr. UK[ลิงก์เสีย]
Bob The Builder on Sprout
Bob The Builder on Télé-Québec เก็บถาวร 2015-05-28 ที่ เวย์แบ็กแมชชีน
Bob The Builder on TOGOLINGO เก็บถาวร 2021-04-18 ที่ เวย์แบ็กแมชชีน
Bob The Builder on Treehouse TV
Official website on pbskids.org
อื่นๆ
Official website เก็บถาวร 2018-01-06 ที่ เวย์แบ็กแมชชีน
Bob the Builder ที่อินเทอร์เน็ตมูวีเดตาเบส
จดหมายของนักบุญเปาโลถึงทิโมธี ฉบับที่ 2

จดหมายของนักบุญเปาโลถึงทิโมธี ฉบับที่ 2 (อังกฤษ: The Second Epistle of Paul to Timothy) เป็นหนังสือเล่มที่ 16 ของคัมภีร์ไบเบิลภาคพันธสัญญาใหม่ เป็นหนึ่งใน "จดหมายฝากศิษยาภิบาล" อันได้แก่ "จดหมายของนักบุญเปาโลถึงทิโมธี ฉบับที่ 1" "จดหมายของนักบุญเปาโลถึงทิโมธี ฉบับที่ 2" และ  "จดหมายของนักบุญเปาโลถึงทิตัส"
หนังสือเล่มนี้แต่เดิมเป็นจดหมายฉบับที่สองซึ่งเปาโลอัครทูต เขียนถึงทิโมธี ในประโยคแรกของตัวจดหมายระบุว่าผู้เขียนคือเปาโล และจากการอ้างอิงอื่น ๆ ก็ยืนยันตรงกัน หลังจากที่จดหมายฉบับแรกถูกเขียนถึงทิโมธีในราวปีค.ศ. 64 ต่อมาในปีค.ศ. 66 เปาโลถูกจำคุกอีกครั้งในกรุงโรม ซึ่งขณะนั้นอยู่ภายใต้การปกครองของจักรพรรดิเนโร ในจดหมายฉบับที่สองของเปาโลที่เขียนถึงทิโมธี มีหลายข้อความที่ เปาโลอ้างว่ากำลังถูกคุมขังอยู่ ดังนั้น จดหมายฉบับนี้น่าจะถูกเขียนขึ้นในปีค.ศ. 66 นั้นเอง
ตามประวัติศาสตร์เปาโลถูกจำคุกหลายครั้ง ระยะเวลาในการถูกจำคุกแต่ละครั้งอาจจะสั้นบ้าง หรืออาจจะยาวนานบ้าง แต่ครั้งนี้น่าจะเป็นครั้งที่ทรมานที่สุด เนื่องจากคุกที่ใช้จองจำอยู่เป็นคุกใต้ดิน และถูกคุมขังเป็นเวลาเกือบสองปี แต่อย่างไรก็ตาม งานประกาศข่าวประเสริฐยังเมืองต่าง ๆ ตามที่ได้วางแผนไว้สำเร็จลงแล้ว เปาโลทราบดีว่าวาระสุดท้ายของชีวิตใกล้เข้ามาแล้ว ดังนั้น จึงเขียนจดหมายฉบับนี้ถึงทิโมธี เพื่อกำชับเรื่องต่าง ๆ เป็นครั้งสุดท้าย และก็น่าจะเป็นจดหมายฉบับสุดท้ายที่เปาโลเขียนก่อนจบชีวิตเช่นกัน
แม้ว่าจดหมายฉบับนี้จะถูกเขียนขึ้นจากผู้ที่รู้ดีว่า กำลังจะจากโลกนี้ไปแล้ว แต่เนื้อหาในจดหมายฉบับนี้ไม่มีอะไรบ่งบอกถึงความเสียใจ ท้อแท้ หรือสิ้นหวัง แต่กลับเต็มไปด้วยความกล้าหาญและพลัง เปาโลมีจุดประสงค์ 4 ประการในการเขียนจดหมายฉบับนี้
ประการแรกคือ ต้องการให้ทิโมธีมาพบก่อนที่เปาโลจะเสียชีวิต น่าจะเป็นเพราะสาเหตุสองประการ หนึ่งคือ ต้องการกำชับเรื่องต่าง ๆ กับทิโมธีเป็นการส่วนตัว ซึ่งจะละเอียดและดีกว่าการเขียนในจดหมาย สองคือ ขณะนั้นไม่มีใครอยู่กับเปาโลเลย ยกเว้นลูกาคนเดียว เปาโลจึงต้องการให้ทิโมธีมาเยี่ยม
ประการที่สองคือ ต้องการเตือนให้ทิโมธีใช้ของประทานที่มี เพื่อทำงานของพระเจ้า ทิโมธีเกิดในตระกูลที่มีพื้นฐานความเชื่อคริสเตียนที่ดี คือ ตั้งแต่บรรรพบุรุษรุ่นยายชื่อ โลอิส ได้ถ่ายทอดความเชื่อมายังแม่ชื่อ ยูนีส และมาจนถึงตัวทิโมธี เปาโลจึงขอให้ทิโมธีทำงานของพระเจ้าอย่างกล้าหาญ
ประการที่สามคือ ต้องการให้ทิโมธีเข้มแข็งในการทำงานของพระเจ้า เพราะจากประสบการณ์ของเปาโลในการรับใช้พระเจ้ามักพบความยากลำบากและอุปสรรคอยู่บ่อย ๆ จึงต้องการให้กำลังใจ โดยการเขียนตรง ๆ ว่า "แท้จริงบรรดาคนที่ปรารถนาจะดำเนินชีวิตตามทางของพระเจ้า ในพระเยซูคริสต์จะถูกกดขี่ข่มเหง" และเปาโลยังได้เล่าเรื่องความลำบากต่าง ๆ ที่ประสบมาให้ฟังอีกด้วย
ประการสุดท้ายคือ ต้องการให้ทิโมธียืนหยัดต่อสู้ในยุคสุดท้ายนี้ได้เปาโลกล่าวถึงคนในยุคสุดท้ายว่า จะเห็นแก่ตัว เห็นแก่เงิน ไม่เชื่อฟังคำบิดามารดา ฯลฯ และเน้นกับทิโมธีว่า "แต่ฝ่ายท่านจงดำเนินต่อไปในสิ่งที่ท่านเรียนรู้แล้วและได้เชื่ออย่างมั่นคง ท่านก็รู้ว่าท่านได้เรียนมาจากผู้ใด"
โครงร่าง

คำทักทาย 1:1 - 5
กำชับให้ทำของประทานให้รุ่งเรืองขึ้น 1:6 - 18
กำชับให้เข้มแข็งในการรับใช้พระเจ้า 2:1 - 19
กำชับให้เฝ้าระวังอยู่ 2:20 - 3:17
กำชับให้ประกาศพระวจนะ 4:1 - 8
คำทักทายสรุป 4:9 - 22
ดูเพิ่ม

พันธสัญญาใหม่
เปาโลอัครทูต
| ด ค กจดหมายของนักบุญเปาโลถึงทิโมธี ฉบับที่ 2 |
| --- | --- |
บุคคล:  คารปัส  เครสเซนส์  เดมาส  โตรฟีมัส  ทิตัส  ทิโมธี  ทีคิกัส  ปริสคา  ปูเดนส์  เปาโล  พระเยซู  ฟีเจลัส  ฟีเลทัส  มาระโก  โมเสส  ยันเนส  ยัมเบรส์  ยูนีส  ยูบูลัส  ลีนัส  ลูกา  โลอิส  อเล็กซานเดอร์  อาควิลลา  เอรัสทัส  โอเนสิโฟรัส  ฮีเมเนอัส 
เกี่ยวข้อง:  ความผันแปรของต้นฉบับ  หนังสือยันเนสกับยัมเบรส์
จดหมายถึงชาวฮีบรู

จดหมายถึงชาวฮีบรู (อังกฤษ: Epistle to the Hebrews) เป็นหนังสือเล่มที่ 19 ในคัมภีร์ไบเบิลภาคพันธสัญญาใหม่
หนังสือเล่มนี้แต่แรกเป็นจดหมายขนาดยาวที่ถูกเขียนถึงชาวฮีบรู ผู้เขียนไม่ได้ระบุชื่อตนเองว่าเป็นใคร ซึ่งการทำเช่นนั้นแสดงว่า ผู้รับจดหมายชาวฮีบรูต้องรู้จักผู้เขียนเป็นอย่างดี และจากเนื้อหาในจดหมายที่กล่าวถึงคำสอนในคัมภีร์ภาคพันธสัญญาเดิมด้วยนั้น แสดงว่าผู้เขียนเป็นผู้มีการศึกษาและเข้าใจในเรื่องราวเหล่านั้นดี ประกอบกับผู้เขียนมีความสนิทสนมกับทิโมธีด้วย ทำให้ในยุคแรกเชื่อกันว่านักบุญเปาโลอัครทูต น่าจะเป็นผู้เขียนจดหมายฉบับนี้ แต่หลังจากการปฏิรูปแล้ว มีข้อโต้แย้งว่า ผู้เขียนไม่น่าจะเป็นเปาโล เพราะสไตล์การเขียนจดหมายของนักบุญเปาโล ไม่ใช่แบบที่อยู่ในจดหมายฉบับนี้ อาจจะเป็นอปอลโลมากกว่า ซึ่งอปอลโลก็มีคุณลักษณะดังกล่าวข้างต้นด้วยเช่นกัน อย่างไรก็ตาม ยังไม่มีการยืนยันได้แน่นอนว่าผู้เขียนเป็นใคร ส่วนช่วงเวลาในการเขียนน่าอยู่ในราวปี ค.ศ. 70 คือก่อนที่กรุงเยรูซาเลมจะล่มสลาย
คริสตจักรยุคแรกถูกกดขี่ข่มเหงอย่างรุนแรงจากชาวยิวที่ไม่เชื่อพระเยซู ผู้รับจดหมายฉบับนี้ในยุคนั้นน่าจะเป็นชาวยิวที่กลับใจเป็นคริสเตียน แต่กำลังถูกกดดันอย่างหนัก จนคิดว่าจะละทิ้งความเชื่อและกลับไปประพฤติตามศาสนายูดาห์เหมือนเดิม ผู้เขียนจึงเขียนจดหมายฉบับนี้ เพื่อกระตุ้นให้ยึดมั่นในความเชื่อต่อไป
เนื้อหาหลักในหนังสือฮีบรูคือ ความสมบูรณ์ของพระเยซู ในฐานะผู้เปิดเผยและผู้นำมาซึ่งพระคุณของพระเจ้า ในพระเยซูทุกสิ่งทุกอย่างบริบูรณ์อยู่แล้ว ไม่ต้องพึ่งพาสิ่งใดอื่นอีก หนังสือฮีบรูถูกเรียกว่า "หนังสือของสิ่งประเสริฐกว่า" เพราะในจดหมายฉบับนี้ มีการใช้คำที่มีความหมายว่า "ประเสริฐกว่า" หรือ "ดีกว่า" ถึง 15 ครั้ง
หนังสือฮีบรูมีจุดประสงค์อยู่ 4 ประการ โดยประการแรกสำคัญที่สุดคือ ต้องการให้ตระหนักถึงความยิ่งใหญ่สูงสุดของพระเยซู มีเพียงแค่พระเยซูเท่านั้นก็เพียงพอแล้ว ผู้เขียนแสดงให้เห็นความยิ่งใหญ่สูงสุดของพระเยซู โดยการเปรียบเทียบกับผู้ยิ่งใหญ่อื่น ๆ เช่น มหาปุโรหิต โมเสส หรือแม้แต่ทูตสวรรค์ก็ไม่อาจจะเปรียบเทียบความยิ่งใหญ่กับพระเยซูได้
ประการที่สองคือ ต้องการให้ยึดมั่นในความเชื่อต่อไป แม้ว่าจะถูกกดขี่ข่มเหงก็ตาม ผู้เขียนยกตัวอย่างบุคคลในอดีตที่มีชื่อเสียงดีด้านความเชื่อ เช่น โนอาห์ อับราฮัม โมเสส เป็นต้น ผู้เขียนกล่าวต่อไปอีกว่า บางคนเสียชีวิตไปทั้งที่ยังไม่ได้รับอะไรตอบแทนจากความเชื่อนั้น แต่ก็ยังคงความเชื่ออยู่ เพราะมั่นใจว่าพระเจ้าจะจัดเตรียมสิ่งที่ดีกว่าไว้ให้
ประการที่สามคือ ต้องการอธิบายให้เข้าใจถึงสาเหตุที่พระเจ้าตีสอน อาจจะมีผู้เชื่อบางคนที่ละทิ้งความเชื่อเพราะถูกพระเจ้าตีสอน แต่ผู้เขียนกำลังบอกผู้อ่านว่า "ท่านทั้งหลายจงรับและทนเอาเถอะ เพราะเป็นการตีสอน พระเจ้าทรงปฏิบัติต่อท่านในฐานะที่ท่านเป็นบุตรของพระองค์ ด้วยว่ามีบุตรคนใดเล่าที่บิดาไม่ได้ตีสอนเขาบ้าง"
ประการสุดท้ายเป็นแนวทางการดำเนินชีวิตให้พระเจ้าทรงพอพระทัย ในส่วนท้ายนี้ตรงไปตรงมา เข้าใจได้ไม่ยาก เช่น เน้นให้รักกันฉันพี่น้อง อย่าล่วงประเวณี อย่าเห็นแก่เงิน เป็นต้น
โครงร่าง

1. พระสง่าราศีของพระเยซู 1:1 - 4:13
2. การเป็นปุโรหิตในระบบใหม่ของพระเยซู 4:14 - 8:13
3. เปรียบเทียบระหว่างระบบเก่าและระบบใหม่ 9:1 - 10:39
4. สง่าราศีของความเชื่อ 11:1 - 40
5. ชีวิตแห่งความเชื่อ 12:1 - 13:25
ดูเพิ่ม

พันธสัญญาใหม่
เปาโลอัครทูต
| ด ค กจดหมายถึงชาวฮีบรู |
| --- | --- |
บทในคัมภีร์ไบเบิล  (พันธสัญญาใหม่):  ฮีบรู 1  2  3  4  5  6  7  8  9  10  11  12  13 
สถานที่:  ทะเลแดง  เยรีโค  เยรูซาเล็ม  ศิโยน  อิตาลี  อียิปต์ 
บุคคล:  กิเดโอน  คาอิน  ซามูเอล  ซาราห์  แซมสัน  ดาวิด  ทิโมธี  โนอาห์  บาราค  พระเยซู  เมลคีเซเดค  โมเสส  ยูดาห์  เยฟธาห์  โยชูวา  โยเซฟ  ราหับ  เลวี  อับราฮัม  อาเบล  อาโรน  อิสอัค  เอซาว  เอโนค 
คำศัพท์/วลี:  โทราห์  ปัสกา  มหาปุโรหิต 
เกี่ยวข้อง:  ผู้เขียน  ความผันแปรของต้นฉบับ 
ต้นฉบับ:  Greek Text  Latin Vulgate  Wycliffe Version  King James Version  American Standard Version  World English Version
จนกว่าจะพบกัน

| จนกว่าจะพบกัน |
| --- | --- |
กำกับ: การ์ท เดวิส
บทภาพยนตร์: ลู้ก เดวีส์
สร้างจาก: A Long Way Home โดย ซารู เบรียร์ลีย์ แลร์รี บัตต์โรส
อำนวยการสร้าง:   Iain Canning  Angie Fielder  Emile Sherman 
นักแสดงนำ:   เดฟ พาเทล  ซันนี พาวาร์  รูนีย์ มารา  เดวิด เวนแฮม  นิโคล คิดแมน 
กำกับภาพ: กรีก เฟรเซอร์
ตัดต่อ: Alexandre de Franceschi
ดนตรีประกอบ:   เฮาสช์กา  ดัสติน โอฮาลโลแรน 
บริษัทผู้สร้าง:   The Weinstein Company  Screen Australia  See-Saw Films  Aquarius Films  Sunstar Entertainment  Cross City 
ผู้จัดจำหน่าย:   The Weinstein Company (United States)  Transmission Films (Australia)  Entertainment Film Distributors (United Kingdom) 
วันฉาย:   10 กันยายน ค.ศ. 2016 (2016-09-10) (TIFF)  25 พฤศจิกายน ค.ศ. 2016 (2016-11-25) (United States)  19 มกราคม ค.ศ. 2017 (2017-01-19) (Australia)  20 มกราคม ค.ศ. 2017 (2017-01-20) (United Kingdom) 
ความยาว: 118 นาที
ประเทศ:   ออสเตรเลีย  สหราชอาณาจักร  สหรัฐ 
ภาษา:   อังกฤษ  ฮินดี  เบงกอล 
ทุนสร้าง: $12 ล้าน
ทำเงิน: $140.3 ล้าน
จนกว่าจะพบกัน (อังกฤษ: Lion) เป็นภาพยนตร์ชีวประวัติแนวชีวิตในปี ค.ศ. 2016 กำกับโดยการ์ท เดวิส (ผลงานกำกับเรื่องยาวเรื่องแรก) และเขียนบทโดย ลู้ก เดวีส์ จากหนังสือสารคดีเรื่อง A Long Way Home โดยซารู เบรียร์ลีย์ ภาพยนตร์แสดงโดย เดฟ พาเทล, ซันนี พาวาร์, รูนีย์ มารา, เดวิด เวนแฮม และนิโคล คิดแมน เล่าเรื่องจริงของเบรียร์ลีย์ หลังจากที่ 25 ปีหลังจากที่เขาพลัดพรากจากครอบครัว จนเขาได้ตามหาครอบครัว
ภาพยนตร์ฉายรอบปฐมทัศน์โลกที่เทศกาลภาพยนตร์นานาชาติโทรอนโต เมื่อวันที่ 10 กันยายน ค.ศ. 2016 และฉายจำกัดโรงในสหรัฐเมื่อ 25 พฤศจิกายน 2016 โดยบริษัทเวยน์สไตน์ ก่อที่จะฉายรอบปกติวันที่ 6 มกราคม 2017 และฉายในออสเตรเลียเมื่อ 19 มกราคม 2017 และฉายในสหราชอาณาจักรเมื่อ 20 มกราคม 2017
จนกว่าจะพบกัน ได้รับการเสนอชื่อเข้าชิงรางวัลออสการ์ครั้งที่ 89 จำนวน 6 สาขา รวมถึงในสาขาภาพยนตร์ยอดเยี่ยม สาขานักแสดงสมทบชายยอดเยี่ยม สาขานักแสดงสมทบหญิงยอดเยี่ยม และสาขาบทภาพยนตร์ดัดแปลงยอดเยี่ยม ภาพยนตร์ได้รับ 2 รางวัลจากเวทีรางวัลบาฟตา ในสาขานักแสดงสมทบชายยอดเยี่ยม (พาเทล) และบทดัดแปลงยอดเยี่ยม ภาพยนตร์ประสบความสำเร็จด้านรายได้ โดยทำรายได้ 140 ล้านเหรียญสหรัฐทั่วโลก ถือเป็นหนึ่งในภาพยนตร์ออสเตรเลียที่ทำได้รายได้สูงสุดตลอดกาล
แหล่งข้อมูลอื่น

เว็บไซต์ทางการ
จนกว่าจะพบกัน ที่อินเทอร์เน็ตมูวีเดตาเบส
จนกว่าจะพบกัน ที่รอตเทนโทเมโทส์
จนกว่าจะพบกัน ที่เมทาคริติก
จนกว่าจะพบกัน ที่ออลมูวี
Sunstar Entertainment
จอช ลูคัส

ระวังสับสนกับ จอร์จ ลูคัส ผู้กำกับภาพยนตร์ และผู้อำนวยการสร้างชาวอเมริกัน
| จอช ลูคัส |
| --- | --- |
รอบปฐมทัศน์ภาพยนตร์ Poliwood ในปี 2009
สารนิเทศภูมิหลัง
เกิด:  (1971-06-20) 20 มิถุนายน ค.ศ. 1971 (53 ปี) Joshua Lucas Easy Dent Maurer ลิตเทิลร็อก รัฐอาร์คันซัส สหรัฐอเมริกา
จอช ลูคัส (อังกฤษ: Josh Lucas) เกิดเมื่อวันที่ 20 มิถุนายน ค.ศ. 1971 เป็นนักแสดงชาวอเมริกัน เขามีผลงานในภาพยนตร์เรื่อง Glory Road, A Beautiful Mind และ Poseidon เป็นต้น
จดหมายของนักบุญเปโตร ฉบับที่ 2

จดหมายของนักบุญเปโตร ฉบับที่ 2 (อังกฤษ: The Second Epistle of Peter) เป็นหนังสือเล่มที่ 22 ของคัมภีร์ไบเบิล ภาคพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด
เดิมทีหนังสือเล่มนี้เป็นจดหมาย ซึ่งในตอนต้นระบุว่าผู้เขียนคือซีโมนเปโตรอัครทูตของพระเยซู จากข้อความในจดหมายที่ว่าจดหมายฉบับนี้เป็นฉบับที่สอง และเรียกนักบุญเปาโลว่าน้องที่รักของเรา รวมถึงเนื้อหาอื่น ๆ ในจดหมายแล้ว ก็น่าจะเชื่อได้ว่าเป็นอัครทูตเปโตรได้เขียนจดหมายนี้เอง จดหมายฉบับนี้น่าจะถูกเขียนขึ้นราวปีค.ศ. 66 หรือสองปีหลังจากเขียนจดหมายฉบับแรก
แม้ว่าในจดหมายฉบับที่สองนี้ อัครทูตเปโตรจะเรียกผู้รับจดหมายว่า "ท่านทั้งหลายที่ได้ความเชื่อเท่าเทียมกับเรา" ซึ่งต่างไปจากจดหมายฉบับแรกที่เรียกผู้รับจดหมายว่า "พวกที่กระจัดกระจายไป" แต่ผู้รับจดหมายทั้งสองฉบับน่าจะเป็นคนกลุ่มเดียวกัน เพราะจากข้อความที่ว่า "นี่เป็นจดหมายฉบับที่สองที่ข้าพเจ้าได้เขียนถึงท่านทั้งหลาย" แสดงว่าผู้รับจดหมายฉบับนี้ต้องได้รับฉบับแรกแล้ว
การที่อัครทูตเปโตรใช้คำแตกต่างกันในการเรียกคริสเตียนกลุ่มเดียวกัน น่าจะเป็นเพราะสถานการณ์เปลี่ยนไป ในจดหมายฉบับแรก คริสต์ศาสนิกชนกลุ่มนี้กำลังถูกกดขี่ข่มเหงจากการดำรงชีวิตอยู่ท่ามกลางผู้ที่ไม่เชื่อ แต่ในจดหมายฉบับที่สอง คริสเตียนกลุ่มนี้กำลังตกอยู่ในอันตราย เนื่องจากกำลังถูกชักจูงให้หลงผิดจากผู้ที่สอนผิดหรือครูเทียม
ในฐานะผู้เลี้ยงแกะของพระเยซู อัครทูตเปโตรเป็นห่วงคริสต์ศาสนิกชนที่กำลังถูกชักจูงให้หลงผิดเป็นอย่างมาก อัครทูตเปโตรต้องการสอนคริสตจักรว่าจะรับมือกับผู้ที่สอนผิดอย่างไร และต้องการสั่งให้คริสเตียนยึดมั่นทั้งในความเชื่อและหลักปฏิบัติควบคู่ไปด้วยกัน เพราะพระเยซูจะเสด็จกลับมาพิพากษาแน่นอน
อัครทูตเปโตรมีจุดประสงค์สามประการในการเขียนจดหมายฉบับนี้ ประการแรกคือ อัครทูตเปโตรทราบว่าวาระสุดท้ายของชีวิตใกล้เข้ามาแล้ว ดังที่เขียนในจดหมายว่า "อีกไม่ช้าข้าพเจ้าก็จะต้องสละทิ้งร่างกายของข้าพเจ้าไป"จึงต้องการเตือนให้คริสต์ศาสนิกชนดำเนินชีวิตให้เหมาะสม
ประการที่สองคือ ต้องการให้ระวังครูเทียมซึ่งสอนผิด ๆ อัครทูตเปโตรกล่าวถึงลักษณะของเหล่าครูเทียมไว้ว่า เป็นคนที่หลงระเริงไปตามกิเลสตัณหา ใจของเขาชินกับการโลภ พูดโอ้อวดตัว ปรารถนาชั่วทางกาย เป็นต้น
ประการสุดท้ายคือ ย้ำกับคริสต์ศาสนิกชนว่า พระเยซูจะเสด็จกลับมาพิพากษาแน่นอน เพราะมีหลายคนคิดไปว่า เวลาผ่านไปนานแล้ว ก็ไม่มีอะไรเกิดขึ้น สิ่งต่าง ๆ ก็เป็นเหมือนเดิมตั้งแต่แรก อัครทูตเปโตรชี้แจงให้เข้าใจว่า เหตุการณ์นั้นจะต้องเกิดขึ้น แต่สาเหตุที่เวลาผ่านไปนานแล้วยังไม่เกิดขึ้น เพราะพระเจ้าอดทนรอเพื่อให้คนทั้งปวงกลับใจเสียใหม่ อัครทูตเปโตรยังกล่าวถึงเหตุการณ์ที่จะเกิดขึ้นในวันที่พระเยซูเสด็จมาพิพากษาไว้ด้วยว่า ชาวโลกจะพินาศไปเพราะน้ำท่วม "ท้องฟ้าจะล่วงเสียไปด้วยเสียงที่ดังกึกก้อง และโลกธาตุจะสลายไปด้วยไฟ และแผ่นดินโลกกับสิ่งสารพัดที่มีอยู่ในโลกนั้น จะต้องไหม้เสียสิ้น
โครงร่าง

1. การดำเนินชีวิตคริสต์ศาสนิกชน 1:1 - 21
2. ลักษณะของความไม่ชอบธรรม 2:1 - 22
3. การเสด็จกลับมาอย่างแน่นอนของพระเยซู 3:1 - 18
ดูเพิ่ม

พันธสัญญาใหม่
| ด ค กจดหมายของนักบุญเปโตร ฉบับที่ 2 |
| --- | --- |
สถานที่:  โสโดมและโกโมราห์ 
บุคคล:  โนอาห์  บาลาอัม  เปโตร  เปาโล  พระเยซู  โลท 
เกี่ยวข้อง:  ความผันแปรของต้นฉบับ 
ต้นฉบับ:  Greek Text  Latin Vulgate  Wycliffe Version  King James Version  American Standard Version  World English Version
จดหมายของนักบุญเปาโลถึงทิโมธี ฉบับที่ 1

จดหมายของนักบุญเปาโลถึงทิโมธี ฉบับที่ 1 (อังกฤษ: First Epistle of Paul to Timothy) เรียกโดยย่อว่าพระธรรมทิโมธี ฉบับที่หนึ่ง เป็นเอกสารฉบับที่ 15 ของคัมภีร์ไบเบิล ภาคพันธสัญญาใหม่ เป็นหนึ่งใน "จดหมายฝากศิษยาภิบาล" อันได้แก่ 1 ทิโมธี, 2 ทิโมธี และ ทิตัส
แต่เดิมพระธรรมเล่มนี้เป็นจดหมายฉบับแรก ซึ่งนักบุญเปาโลเขียนถึงทิโมธี ทั้งข้อความภายในตัวจดหมายและคริสตจักรในยุคแรกต่างยืนยันตรงกันว่านักบุญเปาโลเป็นผู้เขียนจดหมายฉบับนี้ ซึ่งน่าจะถูกเขียนขึ้นราวปี ค.ศ. 64 หรืออย่างน้อย 8 ปีหลังจากที่นักบุญเปาโลได้อาศัยอยู่ในเมืองเอเฟซัสเป็นเวลา 3 ปี
นักบุญเปาโลได้พบกับทิโมธีเมื่อครั้งนักบุญเปาโลกับสิลาสได้เดินทางมายังเมืองเดอร์บีกับเมืองลิสตรา ทิโมธีมีบิดาเป็นชาวกรีก มารดาเป็นชาวยิวและเป็นศิษย์พระเยซูด้วย ในเมื่อทิโมธีมีชื่อเสียงดีในเมืองนั้นนักบุญเปาโลจึงชักชวนให้ร่วมงานด้วยกัน  หลังจากได้เดินทางไปยังเมืองต่าง ๆ ด้วยกันจนมาถึงเมือง เอเฟซัส ก็มีเหตุให้ นักบุญเปาโล ต้องเดินทางต่อไปยังแคว้นมาซิโดเนีย แต่ได้สั่งให้ทิโมธีอยู่ในเมืองเอเฟซัสเพื่อคอยดูแลและให้ความช่วยเหลือคริสตจักรในเมืองนั้นต่อไป เมื่อนักบุญเปาโลตระหนักว่าไม่สามารถจะเดินทางกลับไปยังเมืองเอเฟซัส ได้ในระยะเวลาอันใกล้นักบุญเปาโลจึงเขียนจดหมายฉบับนี้ขึ้น และจากข้อความที่ว่า ต้องการจะไปพบทิโมธี แสดงว่าขณะที่เขียนจดหมายฉบับนี้นักบุญเปาโลไม่ได้ถูกจำคุก
แม้ว่าจดหมายฉบับนี้ถูกส่งถึงทิโมธีเป็นการส่วนตัว แต่เนื้อหาส่วนใหญ่ในจดหมายเป็นเรื่องของคริสตจักร เช่น คุณลักษณะของผู้ที่จะปกครองคริสตจักรที่ดี มัคนายกที่ดี และผู้รับใช้ที่ดีเป็นอย่างไร นักบุญเปาโล ต้องการให้ทิโมธีนำสิ่งเหล่านี้ไปสั่งสอนคริสตจักรในเมืองเอเฟซัสอย่างจริงจัง ข้อความในจดหมายจึงมีลักษณะเป็นคำสั่งให้ปฏิบัติตาม
จุดประสงค์ในการเขียน 1 ทิโมธี ของ นักบุญเปาโล มีอยู่ 4 ประการ ประการแรกคือ ต้องการให้ยึดมั่นในหลักข้อเชื่อที่ถูกต้อง เนื่องจากมีการสอนเท็จเกิดขึ้นในคริสตจักร บางคนก็ใส่ใจในเรื่องนิยายไร้สาระ อันจะทำให้เกิดปัญหามากกว่าความเข้าใจในแผนการของพระเจ้า นักบุญเปาโล ต้องการป้องกันไม่ให้เกิดการสอนผิดจุดประสงค์ จึงเขียนในจดหมายว่า "แต่จุดประสงค์แห่งคำกำชับนั้นก็คือ ให้มีความรักซึ่งเกิดจากใจอันบริสุทธิ์ และจากจิตสำนึกว่าตนชอบ และจากความเชื่ออันจริงใจ"
ประการที่สองคือ ต้องการให้คัดเลือกผู้ที่จะทำงานในคริสตจักรให้เหมาะสม นักบุญเปาโล จึงกล่าวถึงคุณลักษณะที่ดีของผู้ปกครอง, มัคนายก และผู้รับใช้ไว้ละเอียด
ประการที่สามคือ ต้องการให้คริสเตียนทราบแนวทางในการปฏิบัติตนต่อกันและกัน โดยเฉพาะอย่างยิ่งผู้หญิงที่เป็นแม่ม่าย ซึ่ง นักบุญเปาโล เจาะจงเป็นพิเศษ เนื่องจากในตอนนั้นผู้หญิงมักไม่ได้ทำงาน แต่มีหน้าที่ดูแลลูกและทำงานบ้าน เมื่อสามีเสียชีวิตจะไม่มีผู้ทำงานหาเลี้ยงครอบครัว นักบุญเปาโล ต้องการให้ญาติพี่น้องของแม่ม่ายเหล่านั้นช่วยเหลือกันเอง เพื่อให้คริสตจักรรับภาระเลี้ยงดูแม่ม่ายที่ไม่มีที่พึ่งจริงๆ
ประการสุดท้ายคือ ต้องการให้ทิโมธีเกิดความเชื่อมั่นในตนเอง และแนะนำแนวทางในการสั่งสอนผู้อื่น ไม่ใช่ นักบุญเปาโล กลัวว่าทิโมธีไม่มีความสามารถ แต่เป็นเพราะทิโมธีอายุน้อย นักบุญเปาโล จึงบอกทิโมธีว่า "อย่าให้ผู้ใดหมิ่นประมาทความหนุ่มแน่นของท่าน แต่จงเป็นแบบอย่างแก่คนที่เชื่อทั้งปวง ทั้งในทางวาจาและการประพฤติ ในความรัก ในความเชื่อ และในความบริสุทธิ์" ส่วนแนวทางการสั่งสอนนั้น นักบุญเปาโล แนะนำว่า "ในการตักเตือนนั้น อย่าตำหนิชายผู้อาวุโส แต่จงขอร้องเขาเสมือนเป็นบิดา จงถือว่าคนหนุ่ม ๆ ทั้งหลายเป็นเสมือนพี่หรือน้อง" เป็นต้น
โครงร่าง

1. คำทักทายและคำกำชับทิโมธี 1:1 - 20
2. ตำแหน่งต่างๆในคริสตจักรและการนมัสการ 2:1 - 3:16
3. กฎเกณฑ์ทั่วไป 4:1 - 16
4. กฎเกณฑ์เฉพาะและคำสั่งสอน 5:1 - 6:10
5. การกำชับส่งท้ายแก่ทิโมธี 6:11 - 21
ดูเพิ่ม

พันธสัญญาใหม่
นักบุญพอล
| ด ค กจดหมายของนักบุญเปาโลถึงทิโมธี ฉบับที่ 1 |
| --- | --- |
วรรคที่มีชื่อเสียง:  2:12 
บุคคล:  ทิโมธี  ปอนทิอัสปีลาต  เปาโล  พระเยซู  อาดัมกับเอวา  อเล็กซานเดอร์  ฮีเมเนอัส 
เกี่ยวข้อง:  ความผันแปรของต้นฉบับ
จรวดสกายลาร์ก

Skylark
สกายลาร์ก (อังกฤษ: Skylark) ได้จุดระเบิด ณ ฐานปล่อยจรวดเอสแรงเก (Esrange) ในเมืองกิรูนา (Kiruna) ทางตอนเหนือของสวีเดนเมื่อวันที่ 2 พฤษภาคม พ.ศ. 2548 เพื่อเดินทางสู่อวกาศเป็นครั้งสุดท้าย ซึ่งกำหนดเดิมจรวดอายุ 50 ปีลำนี้จะต้องเดินทางเที่ยวที่ 441 ในวันแรงงาน 1 พฤษภาคม พ.ศ. 2548 แต่สภาพอากาศที่ไม่เอื้ออำนวยจึงต้องเลื่อนการเดินทางมาเป็นวันถัดไป
จรวดสกายลาร์กเดินทางสู่อวกาศเป็นครั้งแรกในปี พ.ศ. 2500 โดยทะยานออกจากเมืองวูเมรา (Woomera) ในออสเตรเลียมุ่งสู่อวกาศ และจากนั้นสกายลาร์กก็ทำหน้าที่ขนการทดลองทางวิทยาศาสตร์มากมายสู่อวกาศ ซึ่งภารกิจชิ้นสุดท้ายของสกายลาร์กก็คือ “มาเซอร์ 10” (Maser 10) ได้รับมอบหมายจากองค์การบริหารอวกาศยุโรปหรืออีซา (European Space Agency : ESA) โดยมีการทดลองทางวิทยาศาสตร์ทั้งสิ้น 5 โครงการ
การทดลองทั้ง 5 โครงการนั้น ได้แก่การค้นหาทางชีวภาพการทำงานของโปรตีนในกล้ามเนื้อ และการศึกษาสภาพการระเหยของของเหลว นอกจากนี้ยังมีการทดสอบสภาพไร้น้ำหนักเป็นเวลา 6 นาที สกายลาร์กสูง 42.2 ฟุตปล่อยตัวออกจากฐานได้ 16 นาที แตะที่ระดับ 158 ไมล์ ก็บรรลุภารกิจพาการทดลองวิทยาศาสตร์ทั้ง 5 ชิ้น จากนั้นจึงปล่อยมาเซอร์ 10 ที่บรรจุอยู่ในห้องโดยสารให้ตกลงสู่โลกด้วยร่มชูชีพ จากนั้นเฮลิคอปเตอร์ก็จะนำมาเซอร์ 10 กลับสู่ห้องทดลองต่อไป
จรวดสกายลาร์กซึ่งออกแบบเครื่องยนต์โดยอังกฤษ ขณะนี้ไม่มีการผลิตขึ้นใหม่แล้ว อย่างไรก็ดี การเลิกผลิตสกายลาร์ก ก็เหมือนการปิดบันทึกแห่งความสำเร็จทางอวกาศของสหราชอาณาจักร ซึ่งสกายลาร์กจรวดขับเคลื่อนไร้มนุษย์ลำนี้ ได้ช่วยให้นักวิทยาศาสตร์ได้ทดลองโครงการต่างๆ บนอวกาศได้อย่างมากมาย อีกทั้งอังกฤษได้เฉลิมฉลองปีที่ 50 แห่งความสำเร็จด้านอวกาศ โดยมี “สกายลาร์ก” เป็นสัญลักษณ์แห่งความสำเร็จและต้นกำเนิดอุตสาหกรรมอวกาศบนเกาะอังกฤษ
แหล่งข้อมูลอื่น

Skylark sounding rockets
BBC News article on final launch
จระเข้น้ำเค็ม

| จระเข้น้ำเค็ม ช่วงเวลาที่มีชีวิตอยู่: สมัยไพลโอซีน–ปัจจุบัน, 5> 3–0Ma  PreꞒ Ꞓ O S D C P T J K Pg N      |
| --- | --- |

เพศผู้

เพศเมีย
สถานะการอนุรักษ์
 ความเสี่ยงต่ำ  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลื้อยคลาน Reptilia
อันดับ:: อันดับจระเข้ Crocodilia
วงศ์:: Crocodylidae Crocodylidae
สกุล:: จระเข้ Crocodylus Schneider, 1801
สปีชีส์:: Crocodylus porosus
ชื่อทวินาม
Crocodylus porosus Schneider, 1801


ที่อยู่อาศัยของจระเข้น้ำเค็มในสีดำ
ซากของ "โลลอง" จระเข้น้ำเค็มที่ใหญ่ที่สุดในโลก ที่พิพิธภัณฑ์แห่งชาติฟิลิปปินส์
จระเข้น้ำเค็ม, จระเข้น้ำกร่อย, ไอ้เคี่ยม หรือ จระเข้ทองหลาง (อังกฤษ: saltwater crocodile, estuarine crocodile; ชื่อวิทยาศาสตร์: Crocodylus porosus) เป็นสัตว์เลื้อยคลานขนาดใหญ่ในวงศ์ Crocodylidae มีที่อยู่อาศัยหลักในพื้นที่ชุ่มน้ำที่เป็นน้ำเค็มและน้ำกร่อยในชายฝั่งตะวันออกของอินเดียถึงเอเชียตะวันออกเฉียงใต้ และจากภูมิภาคซุนดาถึงออสเตรเลียตอนบนและไมโครนีเชีย บัญชีแดงไอยูซีเอ็นจัดให้จระเข้น้ำเค็มอยู่ในกลุ่มสิ่งมีชีวิตที่มีความเสี่ยงต่ำต่อการสูญพันธุ์มานับตั้งแต่ ค.ศ. 1996 มันเคยถูกล่าเพื่อนำหนังไปผลิตในช่วงคริสต์ทศวรรษ 1970 และเสี่ยงที่จะถูกล่าอย่างผิดกฎหมายและทำลายถิ่นฐานธรรมชาติ สัตว์ชนิดนี้ถือเป็นอันตรายต่อมนุษย์
จระเข้น้ำเค็มเป็นสัตว์เลี้อยคลานและอันดับจระเข้ที่ใหญ่ที่สุดที่ยังมีชีวิตอยู่ เพศผู้สามารถมีความยาวได้ถึง 6 เมตร (20 ฟุต) แทบไม่ยาวเกิน 6.3 เมตร (21 ฟุต)และมีน้ำหนัก 1,000–1,300 กิโลกรัม (2,200–2,900 ปอนด์)ส่วนเพศเมียมีขนาดเล็กกว่า และแทบไม่ยาวเกิน 3 เมตร (10 ฟุต)
นอกจากนี้ ยังเป็นจระเข้ 1 ใน 3 ชนิดที่พบได้ในประเทศไทย (อีก 2 ชนิด คือ จระเข้น้ำจืดและตะโขง)